17. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.85 της 11/26 Ιουν. 1959 Περί συστάσεως παρά τω Υφυπουργώ Προεδρίας Κυβερνήσεως Συμβουλίου Συντονισμού και Ελέγχου Ραδιοφωνικών εκπομπών. Έχον υπ’ όψιν την σπουδαιότητα την οποίαν κέκτηται η Ραδιοφωνία, δια την μόρφωσιν ενημέρωσιν και ψυχαγωγίαν του λαού. Αποβλέπον εις την όσον ένεστι αρτιωτέραν κατάρτισιν των ραδιοφωνικών εκπομπών, πάντων των εν τη χώρα λειτουργούντων Ραδιοσταθμών, τόσον των ανηκόντων εις το Εθνικόν Ίδρυμα Ραδιοφωνίας (Ε.Ι.Ρ.) όσον και των υπαγομένων εις το Γενικόν Επιτελείον Εθνικής Αμύνης και το Γενικόν Επιτελείον Στρατού, λειτουργούντων κατά τας διατάξεις του Α.Ν. 1663/51 «περί εγκαταστάσεως και λειτουργίας Ραδιοφωνικών Σταθμών Ενόπλων Δυνάμεων». Κρίνον ως επιβεβλημένην την επίτευξιν συντονισμού και την άσκησιν ελέγχου επί των ραδιοεκπομπών των ραδιοφωνικών συγκροτημάτων και την σύστασιν ειδικώς ωργανουμένου προς τον σκοπόν τούτον Συμβουλίου. Λαβόν υπ’ όψιν την εν προκειμένω εισήγησιν του Υφυπουργού Προεδρίας Κυβερνήσεως αρμοδίου δια τα θέματα τύπου, πληροφοριών και ραδιοφωνίας, αναπτύξαντος τους λόγους επειγούσης ανάγκης τους επιβάλλοντας την έκδοσιν της παρούσης, ως και του Υφυπουργού Εθνικής Αμύνης, αποφασίζει: 1.Συνιστάται παρά τω Υφυπουργώ Προεδρίας Κυβερνήσεως, Συμβούλιον Συντονισμού και Ελέγχου ραδιοφωνικών εκπομπών, υπαγόμενον απ’ ευθείας υπ’ αυτόν και αποκαλούμενον εφεξής εν τη παρούση «Συμβούλιον». 2.Αι πράξεις, προτάσεις και αποφάσεις του Συμβουλίου υπόκεινται εις την έγκρισιν του Υφυπουργού Προεδρίας Κυβερνήσεως, όστις δύναται και να τροποποιή ταύτας. 3.Εις την αρμοδιότητα του Συμβουλίου ανήκουσιν: α)Ο συντονισμός και ο έλεγχος των εν γένει ραδιοφωνικών εκπομπών. β)Ο καταρτισμός και ο καθορισμός της συνθέσεως των ραδιοφωνικών προγραμμάτων και γ)Ο έλεγχος εκτελέσεως των ραδιοφωνικών προγραμμάτων κλπ. απάντων των εν τη χώρα λειτουργούντων Ραδιοσταθμών, ως και των εν τω μέλλοντι εγκατασταθησομένων τοιούτων, είτε ούτοι ανήκουσιν εις το Εθνικόν Ίδρυμα Ραδιοφωνίας, είτε υπάγονται υπό τας διαταγάς του Γενικού Επιτελείου Εθνικής Αμύνης και του Γενικού Επιτελείου Στρατού, λειτουργούντες ως Ραδιοσταθμοί Ενόπλων Δυνάμεων, κατά τας διατάξεις του Α.Ν. 1663/1951. 4.Το Συμβούλιον συγκροτείται δι’ αποφάσεως του Υφυπουργού Προεδρίας Κυβερνήσεως, μέλη δε αυτού ορίζονται οι ακόλουθοι: α)Ο Γενικός Διευθυντής του Εθνικού Ιδρύματος Ραδιοφωνίας αναπληρούμενος εν κωλύματι υπό του νομίμου αναπληρωτού του. β)Ο διευθυντής Εκπομπών και Προγράμματος του Ε.Ι.Ρ. αναπληρούμενος υπό ετέρου ανωτέρου υπαλλήλου του Ιδρύματος, οριζομένου υπό του Γενικού Διευθυντού. γ)Είς εκπρόσωπος του Γενικού Επιτελείου Εθνικής Αμύνης, οριζόμενος υπό του Υπουργού Εθνικής Αμύνης μεταξύ ανωτάτων ή ανωτέρων Αξιωματικών των τριών όπλων, αναπληρούμενος υπό ετέρου Αξιωματικού κατά τον αυτόν τρόπον οριζομένου. 5.Ο τρόπος της λειτουργίας του Συμβουλίου και αι λεπτομέρειαι ασκήσεως των έργων αυτού, καθορισθήσονται δι’ αποφάσεως του Υφυπουργού Προεδρίας Κυβερνήσεως. 6.Παρά τω Συμβουλίω συγκροτείται ειδική Γραμματεία κατά τα υπό του Υφυπουργού Προεδρίας Κυβερνήσεως, καθορισθησόμενα δι’ αποφάσεως αυτού, άνευ προσθήκης νέων θέσεων. 7.Αι δαπάναι λειτουργίας του Συμβουλίου και της παρ’ αυτώ Γραμματείας βαρύνουσι το Ε.Ι.Ρ. εις τον προϋπολογισμόν του οποίου εγγράφεται κατ’ έτος η αναγκαία πίστωσις υπό ίδιον κεφάλαιον και άρθρον, του ποσού ταύτης καθοριζομένου εκάστοτε δια κοινής αποφάσεως του Υφυπουργού Προεδρίας Κυβερνήσεως και του Υπουργού Οικονομικών. Δια τας αποζημιώσεως ή έξοδα κινήσεως των μετεχόντων του Συμβουλίου και της Γραμματείας εφαρμόζεται η διάταξις του άρθρ. 3 παρ. 13 του Ν.Δ. 3778/1957. 8.Η διάταξις της παρ. 4 του άρθρου μόνου του Α.Ν. 1663/1951 «περί εγκαταστάσεως και λειτουργίας ραδιοφωνικών σταθμών Ενόπλων Δυνάμεων» παύει έχουσα εφαρμογήν από της δημοσιεύσεως της παρούσης. Εκδόσαν την παρούσαν υπ’ αριθ. 85 πράξιν αυτού ης η ισχύς άρχεται από της εκδόσεως δημοσιευθησομένην δια της Εφημερίδος της Κυβερνήσεως και κυρωθησομένην νομοθετικώς μερίμνη του Υφυπουργού Προεδρίας Κυβερνήσεως. (Αντί της σελ. 296,09) Σελ. 296,09(α) Κρατική Ραδιοφωνία-Τηλεόραση 18.Ρ.α.17 